text: Aabenraa-røver efterlyses
  15 januar 2014 kl. 06.04
  Politiet efterlyser en mand, der tirsdag aften begik røveri mod Aldi på Tøndervej i Aabenraa.
  Han truede sig til kontanter fra kassen med en kniv.
  Røveren løb fra forretningen i vestlig retning ad Tøndervej.
  Han er mellem 1,80 og 1,90 meter høj og almindelig af bygning.
  Under røveriet var han iført en grå elefanthue, hvid trøje med blå skrift og sorte bukser.
  Røveren talte dansk med udenlandsk accent.
  Oplysninger til politiet på 1-1-4.
  